আসানসোল লোকসভা কেন্দ্র
আসানসোল লোকসভা কেন্দ্র পশ্চিমবঙ্গ রাজ্যের ৪২-টি লোকসভা কেন্দ্রের মধ্যে একটি, এবং ১৯৫৭ সালে এই লোকসভা কেন্দ্রটি প্রতিষ্ঠিত হয়। এটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি পশ্চিম বর্ধমান জেলা প্রতিনিধিত্ব করে এবং আসানসোল শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল বাংলা ও ইংরেজি। আসানসোল লোকসভা কেন্দ্রটি পশ্চিম বর্ধমান জেলার পশ্চিম অংশ জুড়ে বিস্তৃত।